- objednávateľa zaplatiť za dodanie, zmontovanie tovaru a jeho inštaláciu cenu podľa čl. IV tejto zmluvy, úprava vzájomných práv a povinností zmluvných strán s tým súvisiacich, ako aj ďalších skutočností vyplývajúcich z tejto zmluvy.
- 3.2 Zhotoviteľ sa zaväzuje dodať a inštalovať Objednávateľovi tovar v druhoch a počtoch uvedených v prílohe č. 1, ktorá je neoddeliteľnou súčasťou tejto zmluvy. Zhotoviteľ podpisom na tejto zmluve vyhlasuje, že tovar spĺňa minimálne technické požiadavky uvedené v prílohe č. 1.
- 3.3 Dodávkou tovaru sa na účely tejto zmluvy rozumie doprava, vykládka, inštalácia tovaru v mieste a termíne dodania a jeho uvedenie do prevádzky, spočívajúce v základnom predvedení funkčnosti (na užívateľskej úrovni) a následné odovzdanie a prevzatie tovaru zodpovednou osobou Objednávateľa, uvedenou v záhlaví tejto zmluvy (ďalej len „zodpovedná osoba“).
- 3.4 Zhotoviteľ sa zaväzuje dodať súčasne s tovarom aj príslušnú dokumentáciu na jeho používanie.
- 3.5 V prípade, ak bude na riadne užívanie predmetu zmluvy o dielo nevyhnutné právo priemyselného alebo duševného vlastníctva predávajúceho alebo tretej osoby, Zhotoviteľ zabezpečí, že Objednávateľ nadobudnutím vlastníctva k predmetu zmluvy nadobudne aj všetky oprávnenia a licencie takého práva a odplata za požívanie týchto práv je zahrnutá v cene predmetu zmluvy o dielo.

########## Článok IV. Cena a platobné podmienky

- 4.1 Cena za tovar a jeho inštaláciu je stanovená v súlade s ustanoveniami zákona č. 18/1996 Z. z. o cenách v znení neskorších predpisov. Zmluvné strany sa dohodli, že súčasťou ceny za tovar sú všetky náklady, ktoré zhotoviteľovi v súvislosti s plnením záväzku vzniknú, vrátane nákladov na dopravu, inštaláciu, predvedenie, revíznych správ (ak relevantné) a pod..
- 4.2 Právo na zaplatenie ceny vzniká Zhotoviteľovi riadnym splnením jeho záväzku dohodnutým spôsobom v súlade s článkom III. ods. 3.3 tejto zmluvy v mieste a termíne dodania v súlade čl. V. tejto zmluvy.
- 4.3 Celková cena za predmet zmluvy je
- a) Cena bez DPH =
- b) DPH 20% =

########## Cena spolu s DPH = (slovom: ....................................)

- 4.4 Po riadnom odovzdaní a prevzatí tovaru Zhotoviteľ vystaví Objednávateľovi najneskôr do 10 dní odo dňa prevzatia tovaru faktúru a odošle ju na adresu Bratislavský samosprávny kraj, Sabinovská 16, 820 05 Bratislava, v troch vyhotoveniach. Faktúra musí obsahovať všetky náležitosti v súlade so zákonom č. 222/2004 Z. z. o dani z pridanej hodnoty v znení neskorších predpisov. K faktúre je Zhotoviteľ povinný priložiť potvrdený dodací list, preberací protokol, protokol o inštalácii a protokol o zaškolení obslužného personálu, revízne správy (ak sa uplatňujú) podľa článku V. tejto zmluvy. Na dodanie tovaru Objednávateľ neposkytuje preddavok ani zálohovú platbu.
- 4.5 Platba bude realizovaná formou bezhotovostného platobného styku na základe daňového dokladu vystaveného Zhotoviteľom, splatnosť ktorého je do 30 dní odo dňa jeho preukázateľného doručenia.
- 4.6 Objednávateľ je oprávnený vrátiť bez zaplatenia faktúru, ktorá je nesprávna alebo neúplná, a to do dátumu jej splatnosti. Nová lehota splatnosti začína plynúť odo dňa doručenia opravenej faktúry.
- 4.7 Na predídenie akýchkoľvek pochybností zmluvné strany vyhlasujú, že v cene podľa bodu 4.3 tohto článku je zarátaná aj cena dopravy tovaru do miesta dodania vrátane vykládky, inštalácie, uvedenia do prevádzky a zaškolenia obsluhujúceho personálu. Dopravu do miesta dodania zabezpečuje Zhotoviteľ na vlastné náklady a nebezpečenstvo.